ΠΕΡΙΕΧΟΜΕΝΑ
ΑΠΟΦΑΣΕΙΣ
Καθορισμός γνωστικού αντικειμένου, υπηρετούντος μέλους Ε.ΔΙ.Π. του Παιδαγωγικού Τμήματος
Δημοτικής Εκπαίδευσης.
Επικαιροποίηση του Κανονισμού Διδακτορικών
Σπουδών του Τμήματος Κτηνιατρικής της Σχολής
Επιστημών Υγείας του Πανεπιστημίου Θεσσαλίας,
σύμφωνα με το ν. 4957/2022 (Α’ 141).
ΑΠΟΦΑΣΕΙΣ
Αριθμ. 35207
(1)
Καθορισμός γνωστικού αντικειμένου, υπηρετούντος μέλους Ε.ΔΙ.Π. του Παιδαγωγικού Τμήματος
Δημοτικής Εκπαίδευσης.
Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Το άρθρο 15 του ν. 4957/2022 (Α’ 141).
2. Την παρ. 7 του άρθρου 27 του ν. 4386/2016 (Α’ 83).
3. Την υπό στοιχεία126603/Z2/29-7-2016 εγκύκλιο του
ΥΠ.Π.Ε.Θ. (ΑΔΑ:Ω73Λ4653ΠΣ-Ψ6Θ).
4. Την υπό στοιχεία 23375/Ζ2/1-3-2023 (Γ’ 694) απόφαση του Προϊσταμένου της Γενικής Διεύθυνσης Ανωτάτης
Εκπαίδευσης του Υπουργείου Παιδείας, Θρησκευμάτων
και Αθλητισμού.
5. Την υπ’ αρ. 61519/7-4-2023 (ΑΔΑ: 6ΠΗΖ46Ψ8ΧΒΞΦΓ) διαπιστωτική πράξη του Πρύτανη του Α.Π.Θ..
6. Την απόφαση της Συνέλευσης του Παιδαγωγικού
Τμήματος Δημοτικής Εκπαίδευσης (αριθμ. συνεδρ.
23Τ25/27-12-2023), για τον καθορισμό γνωστικού αντικειμένου της Δήμητρας Μάρκου του Βασιλείου, μέλους
Ε.ΔΙ.Π. του Τομέα Παιδαγωγικής και Κοινωνικού Αποκλεισμού του Τμήματος, λαμβάνοντας υπόψη το διδακτικό
ή επιστημονικό - ερευνητικό έργο, τους μεταπτυχιακούς
τίτλους σπουδών και τη γνώμη του τομέα (έγγραφο
του Παιδαγωγικού Τμήματος Δημοτικής Εκπαίδευσης
υπ’ αρ.  34705/27-12-2023).
7. Την αίτηση του παραπάνω μέλους Ε.ΔΙ.Π. του Παιδαγωγικού Τμήματος Δημοτικής Εκπαίδευσης για τον
καθορισμό του γνωστικού αντικειμένου του.
8. Το γεγονός ότι από την παρούσα δεν προκαλείται
δαπάνη σε βάρος του κρατικού προϋπολογισμού, διαπιστώνουμε:
Ότι το γνωστικό αντικείμενο της Δήμητρας Μάρκου
του Βασιλείου, υπηρετούντος μέλους του Εργαστηριακού
Διδακτικού Προσωπικού (Ε.ΔΙ.Π.) του Τομέα Παιδαγωγικής και Κοινωνικού Αποκλεισμού του Παιδαγωγικού Τμή-
ματος Δημοτικής Εκπαίδευσης της Παιδαγωγικής Σχολής
του Αριστοτελείου Πανεπιστημίου Θεσσαλονίκης, καθορίζεται ως εξής: «Παιδαγωγική του ελεύθερου χρόνου».
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 29 Δεκεμβρίου 2023
Ο Ασκών
καθήκοντα Πρύτανη
ΑΠΟΣΤΟΛΟΣ ΑΠΟΣΤΟΛΙΔΗΣ
Ι
Αριθμ. 28/24/ΓΠ
(2)
Επικαιροποίηση του Κανονισμού Διδακτορικών
Σπουδών του Τμήματος Κτηνιατρικής της Σχολής Επιστημών Υγείας του Πανεπιστημίου Θεσ-
σαλίας, σύμφωνα με τον ν. 4957/2022 (Α’ 141).
Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ
ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και συγκεκριμένα
τα άρθρα 90-97.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
15 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 172
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 172/15.01.2024
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Την υπ’ αρ. 1569/21-3-2023 κοινής υπουργικής απόφασης «Καθορισμός ειδικών ζητημάτων που αφορούν
στην εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης
και Ανθεκτικότητας» (Β’ 1827).
5. Τον ν. 4310/2014 «Έρευνα Τεχνολογική Ανάπτυξη
και Καινοτομία και άλλες διατάξεις» (Α’ 258).
6. Το άρθρο 15 του ν. 4589/2019 «Συνέργειες Εθνικού
και Καποδιστριακού Πανεπιστημίου Αθηνών, Γεωπονικού Πανεπιστημίου Αθηνών, Πανεπιστημίου Θεσσαλίας
με τα Τ.Ε.Ι. Θεσσαλίας και Στερεάς Ελλάδας, Παλλημνιακό
Ταμείο και άλλες διατάξεις» (Α’ 13).
7. Την παρ. 2 του άρθρου 91, του ν. 4957/2022 (Α’ 141).
8. Την υπ’ αρ. 282/25-11-2022 απόφαση της Συγκλήτου
του Πανεπιστημίου Θεσσαλίας με την οποία εγκρίθηκε ο
Πρότυπος Κανονισμός μεταπτυχιακών και διδακτορικών
Σπουδών του Πανεπιστημίου Θεσσαλίας σύμφωνα με
τον ν. 4957/2022.
9. Την απόφαση της 167ης/11-12-2023 συνεδρίασης
της Συνέλευσης του Τμήματος σύμφωνα με το υπό στοιχεία 28584/23/ΓΠ-15/12/2023 έγγραφό του, που αφορά
στην επικαιροποίηση του Κανονισμού Διδακτορικών
Σπουδών σύμφωνα με τις διατάξεις του ν. 4957/2022.
10. Την υπ’ αρ. 299/22-12-2023 απόφαση της Συγκλήτου του Πανεπιστημίου Θεσσαλίας με την οποία εγκρίθη-
κε ο Κανονισμός Διδακτορικών Σπουδών του Τμήματος
Κτηνιατρικής.
11. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζει:
Την επικαιροποίηση του Κανονισμού Διδακτορικών
Σπουδών του Τμήματος Κτηνιατρικής του Πανεπιστημίου Θεσσαλίας, ως ακολούθως:
ΠΑΝΕΠΙΣΤΗΜΙΟ ΘΕΣΣΑΛΙΑΣ
ΣΧΟΛΗ ΕΠΙΣΤΗΜΩΝ ΥΓΕΙΑΣ
ΤΜΗΜΑ ΚΤΗΝΙΑΤΡΙΚΗΣ
ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ
1. ΠΡΟΟΙΜΙΟ
Το Διδακτορικό Δίπλωμα αποτελεί ακαδημαϊκό τίτλο,
ο οποίος πιστοποιεί την ουσιαστική συνεισφορά του/της
κατόχου του στην εξέλιξη καίριων γνωστικών περιοχών,
τη σε βάθος κατανόηση του επιστημονικού αντικειμένου
και την εκπόνηση πρωτότυπης ή καινοτόμου έρευνας
στο πεδίο της επιστήμης του.
Ο Κανονισμός Διδακτορικών Σπουδών του Τμήματος
Κτηνιατρικής της Σχολής Επιστημών Υγείας του Πανεπιστημίου Θεσσαλίας συντάχθηκε σύμφωνα με την ισχύ-
ουσα νομοθεσία. Για όσα θέματα δεν αναφέρονται σε
αυτόν, ισχύουν οι διατάξεις του ν. 4957/2022.
Ο Κανονισμός αποσκοπεί στη ρύθμιση θεμάτων σχετικώς με την εκπόνηση διδακτορικής διατριβής στο Τμήμα
Κτηνιατρικής του Παν. Θεσσαλίας, με βάση τη σχετική νομοθεσία. Αναθεώρηση του Κανονισμού μπορεί να λάβει
χώρα ανά τριετία ή εκτάκτως εφόσον ζητηθεί από ένα
μέλος της Συνέλευσης. Ο Κανονισμός συμπληρώνεται
ή τροποποιείται με απόφαση της Συνέλευσης του Τμήματος, ύστερα από εισήγηση του Προέδρου με βάση
πρόταση σχετικής προς τούτο ορισθείσας επιτροπής. Επί
θεμάτων που δεν αναφέρονται στον υπάρχοντα κανονισμό, αποφασίζει η Συνέλευση του Τμήματος, με βάση
την ισχύουσα νομοθεσία.
Ο παρών κανονισμός έχει ισχύ άμεσα από την ψήφισή
του από τη Συνέλευση του Τμήματος.
2. ΠΡΟΚΗΡΥΞΗ ‘Η ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
Τα μέλη Δ.Ε.Π. του Τμήματος μπορούν, εάν επιθυμούν,
να προκηρύσσουν θέσεις υποψήφιων διδακτόρων, υποτρόφων ή όχι. Οι σχετικές προκηρύξεις δημοσιοποιούνται
διά του ημερήσιου τύπου και αναρτώνται στους οικείους
διαδικτυακούς τόπους του Τμήματος Κτηνιατρικής.
Οι προϋποθέσεις, οι όροι, οι προθεσμίες και οι διαδικασίες κατάθεσης υποψηφιοτήτων και επιλογής υποψή-
φιων διδακτόρων, καθώς και οι πρόσθετες υποχρεώσεις
αυτών, ρήτρες, παραδοτέα και χρονικά όρια ολοκλήρωσης των διατριβών, μνημονεύονται ρητά στις σχετικές
προκηρύξεις και προσκλήσεις.
3. ΔΙΑΔΙΚΑΣΙΑ ΕΠΙΛΟΓΗΣ ΥΠΟΨΗΦΙΩΝ ΔΙΔΑΚΤΟΡΩΝ
3.1. ΠΡΟΫΠΟΘΕΣΕΙΣ ΑΠΟΔΟΧΗΣ ΥΠΟΨΗΦΙΩΝ ΔΙΔΑΚΤΟΡΩΝ
Δικαίωμα εκπόνησης διδακτορικής διατριβής στο
Τμήμα Κτηνιατρικής έχουν οι κάτοχοι μεταπτυχιακού
διπλώματος που έχει χορηγηθεί από Α.Ε.Ι. της ημεδαπής
ή αλλοδαπής, ή απόφοιτοι προπτυχιακού προγράμματος
σπουδών Α.Ε.Ι. κατ’ ελάχιστον πενταετούς διάρκειας που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS). Η επιλογή των υποψήφιων διδακτόρων σε κάθε πρόγραμμα διδακτορικών
σπουδών πραγματοποιείται με απόφαση της Συνέλευσης του Τμήματος που έχει αναλάβει την υποστήριξη
του προγράμματος διδακτορικών σπουδών.
Οι πτυχιούχοι Α.Ε.Ι., που δεν είναι κάτοχοι μεταπτυχιακού διπλώματος, γίνονται δεκτοί ως υποψήφιοι/φιες
διδάκτορες στο Τμήμα Κτηνιατρικής με απόφαση της
Συνέλευσης του Τμήματος, μετά από σχετική θετική εισήγηση της αρμόδιας τριμελούς επιτροπής (3.3.2.), εφόσον
πληρούν τις κατωτέρω δύο προϋποθέσεις:
Α) (α) έχουν περατώσει οργανωμένο πρόγραμμα μετεκπαίδευσης, τουλάχιστον ετήσιας διάρκειας, σε Τμή-
μα Κτηνιατρικής ή (β) έχουν συμμετάσχει σε ερευνητικά
προγράμματα, που εκπονούνταν μέσω Επιτροπής Ερευνών Α.Ε.Ι. ή Ερευνητικών Ιδρυμάτων, με τουλάχιστον ετή-
σια προϋπηρεσία, ή (γ) έχουν τουλάχιστον ετήσια ευδόκιμη επαγγελματική εμπειρία σε αντικείμενο συναφές με
αυτό στο οποίο επιθυμούν να εκπονήσουν διδακτορική
διατριβή και το οποίο περιλαμβάνεται στα αντικείμενα
που καλλιεργούνται στο Τμήμα, ή (δ) έχουν πραγματοποιήσει μία δημοσίευση σε περιοδικό με κριτές και
Β) κατέχουν τίτλο γλωσσομάθειας σύμφωνο με τα
προσόντα που ζητούνται από το ΑΣΕΠ, με βάση το άρΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 172/15.01.2024
θρο 1 του π.δ. 146/2007 [Τροποποίηση διατάξεων του
π.δ. 50/2001 «Καθορισμός προσόντων διορισμού σε
θέσεις φορέων του δημόσιου τομέα», όπως αυτό ισχύει
(Α’ 185/2007)], σε συνδυασμό με το τελευταίο εδάφιο της
παρ. 1 του ά. 1 π.δ. 116/2006 (Τροποποίηση του άρθρου
28 του π.δ. 50/2001) (Α’ 115).
3.2. ΥΠΟΒΟΛΗ ΑΙΤΗΣΕΩΝ ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ ΚΑΙ ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ
Οι ενδιαφερόμενοι/νες για εκπόνηση διδακτορικής
διατριβής στο Τμήμα Κτηνιατρικής υποβάλλουν σχετική
αίτηση στη Γραμματεία του Τμήματος.
Στην αίτηση θα πρέπει να αναγράφεται σαφώς το
Εργαστήριο/Κλινική του τμήματος, όπου επιθυμούν να
εκπονήσουν τη διδακτορική διατριβή τους. Στην αίτηση, επίσης, αναγράφονται ο προτεινόμενος τίτλος και
η προτεινόμενη γλώσσα εκπόνησης της διατριβής, η
οποία μπορεί να είναι διαφορετική της ελληνικής. Επίσης, αναγράφεται και το προτεινόμενο ως επιβλέπον της
διδακτορικής διατριβής άτομο, το οποίο ανήκει σε όσα
άτομα έχουν δικαίωμα επίβλεψης διδακτορικής διατριβής, σύμφωνα με τα οριζόμενα στη νομοθεσία.
Ο προτεινόμενος τίτλος της διατριβής μπορεί να είναι
γενικός και ενδεικτικός και να αναφέρεται στο πεδίο στο
οποίο θα εκπονηθεί η διατριβή, μπορεί δε να εξειδικεύεται κατά την εξέλιξη της διατριβής με απόφαση της
Τριμελούς Συμβουλευτικής Επιτροπής.
Η αίτηση συνοδεύεται από αναλυτικό βιογραφικό
σημείωμα του/της ενδιαφερόμενου/νης, προσχέδιο διδακτορικής διατριβής και όλα τα δικαιολογητικά που
αποδεικνύουν τη δυνατότητά του/της αιτούντα/τούσας
να επιλεγεί ως υποψήφιος/φια διδάκτορας σύμφωνα με
τον παρόντα κανονισμό, ειδικά δε όσα απαιτούνται για
την απόδειξη των προσόντων που αναφέρονται στο τμήμα 3.1. ανωτέρω. Σε περιπτώσεις αιτήσεων πτυχιούχων
άλλων ακαδημαϊκών τμημάτων (δηλαδή μη Τμημάτων
Κτηνιατρικής), για τη συνάφεια του πτυχίου αποφαίνεται
η Συνέλευση του τμήματος. Επιπλέον, ο/η αιτών/τούσα
παρέχει τα στοιχεία επικοινωνίας δύο τουλάχιστον επιστημόνων, μελών η όχι του Τμήματος Κτηνιατρικής του
Παν. Θεσσαλίας, με τους οποίους όμως να τεκμαίρεται
προηγούμενη επαγγελματική ή επιστημονική συνεργασία. Από τους εν λόγω επιστήμονες μπορεί, κατά τη
διαδικασία αξιολόγησης της αίτησης, να ζητηθούν σχετικές συστάσεις.
Οι αιτήσεις συνοδεύονται από ειδικό έντυπο συμπληρωμένο από το μέλος Δ.Ε.Π. του Τμήματος ή άλλο
άτομο που έχει δικαίωμα επίβλεψης διδακτορικής διατριβής, στο οποίο θα αναφέρεται η συναίνεσή του για
την ανάληψη της επίβλεψης του/της αιτούντος/τούσας
ως υποψηφίου διδάκτορα για εκπόνηση διδακτορικής
διατριβής.
3.3. ΑΞΙΟΛΟΓΗΣΗ ΑΙΤΗΣΕΩΝ ΓΙΑ ΕΚΠΟΝΗΣΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
3.3.1. Αξιολόγηση των αιτήσεων από τον προτεινόμενο
επιβλέποντα
Οι αιτήσεις και τα δικαιολογητικά εκπόνησης διδακτορικής διατριβής, που υποβάλλονται στη Γραμματεία
του Τμήματος εντύπως και ηλεκτρονικά, διαβιβάζονται
στο προτεινόμενο από τον/την αιτούντα/τούσα άτομο
(μέλος Δ.Ε.Π. ή άλλο άτομο που έχει δυνατότητα επίβλεψης διδακτορικής διατριβής) για την επίβλεψη της
διδακτορικής διατριβής.
Αιτήσεις, οι οποίες δεν αναφέρουν προτεινόμενο άτομο
για επίβλεψη ή δεν συνοδεύονται από το ειδικό έντυπο
συναίνεσης ανάληψης επίβλεψης, διαβιβάζονται στα μέλη
Δ.Ε.Π. του τμήματος, τα οποία θεραπεύουν συναφή αντικείμενα, με αυτό για το οποίο γίνεται αίτηση για εκπόνηση
διδακτορικής διατριβής. Τα μέλη Δ.Ε.Π. πρέπει εντός 15
ημερών να απαντήσουν εγγράφως εάν είναι κατ’ αρχήν δυνατή η επίβλεψη εκπόνησης της διδακτορικής διατριβής.
3.3.2. Αξιολόγηση των αιτήσεων από Επιτροπή
Η Συνέλευση του τμήματος, αφού λάβει υπόψη τις
αιτήσεις που έχουν υποβληθεί, τις ομαδοποιεί με βάση
τη συνάφεια του ερευνητικού αντικειμένου και ορίζει
μία επιτροπή.
Η επιτροπή, που αποτελείται από μέλη Δ.Ε.Π. του
Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα και μπορεί να καλεί τους/τις
αιτούντες/τούσες σε συνέντευξη. Κατόπιν υποβάλει στη
Συνέλευση του Τμήματος αναλυτικό υπόμνημα, στο
οποίο αναγράφονται οι λόγοι για τους οποίους κάθε
υποψήφιος/φια πρέπει ή δεν πρέπει να γίνει δεκτός/τή,
καθώς και το προτεινόμενο για επίβλεψη άτομο, εφόσον
δεν είχε προταθεί από τον/την αιτούντα/τούσα.
3.3.3. Επικύρωση της αξιολόγησης από τη Συνέλευση
Η Συνέλευση του Τμήματος, αφού λάβει υπόψη τη
γνώμη του/της προτεινόμενου/νόμενης ως επιβλέποντος/πουσας της διατριβής, τη συνεκτιμά με το υπόμνη-
μα της επιτροπής και εγκρίνει ή απορρίπτει αιτιολογημένα την αίτηση του/της υποψήφιου/φιας. Στην εγκριτική
απόφαση ορίζεται ο/η επιβλέπων/πουσα, η τριμελής
συμβουλευτική επιτροπή, κατόπιν εισήγησης του/της
επιβλέποντα/πουσας και η γλώσσα συγγραφής της διδακτορικής διατριβής.
4. ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ
4.1. ΟΡΙΣΜΟΣ ΕΠΙΒΛΕΠΟΝΤΟΣ/ΠΟΥΣΑΣ ΚΑΙ ΤΡΙΜΕΛΟΥΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ
Η Συνέλευση του τμήματος αναθέτει στον/στην προτεινόμενο/νη επιβλέποντα/πουσα την επίβλεψη της
διδακτορικής διατριβής και ορίζει την τριμελή συμβουλευτική επιτροπή, που προτείνεται από τον/την επιβλέ-
ποντα/πουσα, με αρμοδιότητα να πλαισιώνει και να
υποστηρίζει την εκπόνηση και συγγραφή της διατριβής.
Για τον ορισμό, είναι απαραίτητη η ύπαρξη εγγράφου
αποδοχής από το προς ορισμό μέλος ή η ενώπιον του
σώματος αποδοχή της συμμετοχής. Οι προτεινόμενοι/
νες ως επιβλέποντες/πουσες που δεν συμμετέχουν στη
Συνέλευση μπορούν να συμμετέχουν στη συγκεκριμένη
συνεδρίαση κατά τη συζήτηση του σχετικού θέματος, με
δικαίωμα λόγου, αλλά όχι ψήφου.
Ο μέγιστος αριθμός υποψηφίων διδακτόρων που μπορεί να επιβλέπεται από κάθε μέλος Δ.Ε.Π. του Τμήματος,
είναι οκτώ.
Στην τριμελή συμβουλευτική επιτροπή μετέχουν ως
μέλη, ο επιβλέπων και δύο ακόμη μέλη Δ.Ε.Π. α’ βαθμίδας, αναπληρωτή και επίκουρου καθηγητή, από το οικείο
ή άλλο Α.Ε.Ι., ή καθηγητές αναγνωρισμένων ως ομοταγών ιδρυμάτων της αλλοδαπής, οι οποίοι είναι κάτοχοι
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 172/15.01.2024
διδακτορικού διπλώματος, ή ερευνητές των βαθμίδων
Α’, Β’ ή Γ’ από ερευνητικά κέντρα του άρθρου 13Α του
ν. 4310/2014, συμπεριλαμβανομένων των ερευνητικών
κέντρων της Ακαδημίας Αθηνών και του Ιδρύματος
Ιατροβιολογικών Ερευνών της Ακαδημίας Αθηνών, ή
από αναγνωρισμένα ερευνητικά κέντρα ή ινστιτούτα
της αλλοδαπής, που έχουν το ίδιο ή συναφές γνωστικό
αντικείμενο με την υπό εκπόνηση διδακτορική διατριβή.
Στη συμβουλευτική επιτροπή μετέχει τουλάχιστον ένα
μέλος Δ.Ε.Π. από το Τμήμα Κτηνιατρικής. Ο αριθμός των
αφυπηρετησάντων μελών Δ.Ε.Π. που συμμετέχουν ως
μέλη στην τριμελή συμβουλευτική επιτροπή δεν μπορεί
να υπερβαίνει το ένα.
Τα μέλη τριμελούς συμβουλευτικής επιτροπής αντικαθίστανται ύστερα από τεκμηριωμένη εισήγηση του/
της επιβλέποντος/πουσας τη διατριβή.
Η τριμελής συμβουλευτική επιτροπή είναι αρμόδια
για την υποστήριξη του/της υποψήφιου/φιας διδάκτορα κατά τη διαδικασία εκπόνησης και συγγραφής της
διδακτορικής διατριβής και για την παρακολούθηση
της προόδου του/της. Ο/Η επιβλέπων/βλέπουσα και τα
μέλη της συμβουλευτικής επιτροπής δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της διδακτορικής διατριβής.
4.2. ΑΝΤΙΚΑΤΑΣΤΑΣΗ ΕΠΙΒΛΕΠΟΝΤΟΣ Ή ΜΕΛΟΥΣ ΤΗΣ
ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ
Αν για οποιονδήποτε λόγο, ο/η επιβλέπων/βλέπουσα ή μέλος της συμβουλευτικής επιτροπής εκλείψει ή
διαπιστωμένα αδυνατεί να εκτελέσει τα χρέη του για
μεγάλο χρονικό διάστημα, η Συνέλευση του Τμήματος,
εκτιμώντας τις περιστάσεις, δύνανται να ορίζει αντικαταστάτη, ύστερα από αίτηση του/της υποψήφιου/
φιας διδάκτορα ή του/της ιδίου/ας, ακόμη και καθ’
υπέρβαση του μέγιστου αριθμού υποψήφιων που αυτά
επιβλέπουν.
Εάν ο/η επιβλέπων/πουσα ή μέλος της συμβουλευτικής επιτροπής μετακινηθεί σε άλλο ακαδημαϊκό τμήμα
του ιδίου ή άλλου Α.Ε.Ι. ή εάν συνταξιοδοτηθεί, συνεχίζει
να εκτελεί χρέη επιβλέποντος/πουσας των διδακτορικών
διατριβών που είχε προηγουμένως αναλάβει. Ο διδακτορικός τίτλος απονέμεται τελικά από το Τμήμα Κτηνιατρι-
κής του Πανεπιστημίου Θεσσαλίας.
Η αντικατάσταση επιβλέποντος/πουσας γίνεται με τα
παρακάτω κριτήρια:
(α) συνάφεια του αντικειμένου της διατριβής με το
γνωστικό αντικείμενο του/της προτεινόμενου/νης νέου/
ας επιβλέποντος/πουσας,
(β) συμβολή του/της προτεινόμενου/νης νέου/ας επιβλέποντος/πουσας στην έρευνα της διατριβής,
(γ) πρόταση του/της υποψήφιου/φιας διδάκτορα και
(δ) αποδοχή από τον/τη νέο/α προτεινόμενο/η επιβλέποντα/πουσα.
4.3. ΑΡΧΕΙΟ ΥΠΟΨΗΦΙΩΝ ΔΙΔΑΚΤΟΡΩΝ
Τα ονόματα των υποψήφιων διδακτόρων, των επιβλεπόντων/πουσών αυτών, οι τίτλοι των εκπονούμενων δι-
δακτορικών διατριβών και σύντομη περίληψη αυτών,
καθώς και τα μέλη των συμβουλευτικών επιτροπών
αναρτώνται στον διαδικτυακό τόπο του Τμήματος στην
ελληνική και την αγγλική γλώσσα.
5. ΔΙΑΡΚΕΙΑ ΣΠΟΥΔΩΝ, ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΥΠΟΨΗΦΙΩΝ ΔΙΔΑΚΤΟΡΩΝ
5.1. ΔΙΑΡΚΕΙΑ ΕΚΠΟΝΗΣΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ
Η χρονική διάρκεια για την απόκτηση διδακτορικού
διπλώματος δεν δύναται να είναι μικρότερη από τρία (3)
πλήρη ημερολογιακά έτη από την ημερομηνία ορισμού
της τριμελούς συμβουλευτικής επιτροπής. Ως ανώτατη χρονική διάρκεια ολοκλήρωσης της διδακτορικής
διατριβής ορίζονται τα έξι (6) ημερολογιακά έτη. Με
απόφαση της Συνέλευσης του Τμήματος δύναται να
παρατείνεται η ανώτατη χρονική διάρκεια εκπόνησης
διδακτορικής διατριβής, κατόπιν αιτήματος του/της υποψήφιου/φιας διδάκτορα και σύμφωνης γνώμης της τρι-
μελούς συμβουλευτικής επιτροπής για σπουδαίο λόγο.
Στην ανωτέρω χρονική διάρκεια δεν προσμετράται
χρόνος διακοπής σπουδών με απόφαση της Συνέλευσης
του Τμήματος, ο οποίος δεν μπορεί να υπερβαίνει τα τέσσερα έτη συνολικά. Δεν είναι απαραίτητη η ετήσια ανα-
νέωση εγγραφής του/της υποψηφίου/φιας διδάκτορα.
Κάθε υποψήφιος/φια διδάκτορας έχει το δικαίωμα να
ζητήσει αναστολή της εκπόνησης της διδακτορικής διατριβής του. Η διάρκεια αναστολής δεν μπορεί να είναι
περισσότερο από ένα (1) έτος και χορηγείται μόνο σε
εξαιρετικές περιπτώσεις. Ο χρόνος αναστολής της εκπόνησης της διδακτορικής διατριβής δεν προσμετράται
στην προβλεπόμενη ανώτατη διάρκεια κανονικής φοίτησης, η οποία μπορεί να είναι ως 11 έτη.
Για τους/τις υποψήφιους/φιες διδάκτορες, οι οποίοι/
ες κατά την έναρξη ισχύος του ν. 4957/2022 είχαν υπερβεί τα έξι ημερολογιακά έτη φοίτησης, η Συνέλευση του
Τμήματος θα πρέπει να λάβει σχετική απόφαση ως προς
την παράταση της ανώτατης διάρκειας εκπόνησης της
διδακτορικής διατριβής.
5.2. ΔΙΚΑΙΩΜΑΤΑ ΥΠΟΨΗΦΙΩΝ ΔΙΔΑΚΤΟΡΩΝ
Οι διδακτορικές σπουδές στο Τμήμα Κτηνιατρικής
προσφέρονται δωρεάν. Οι υποψήφιοι/φιες διδάκτορες
έχουν μέχρι πέντε πλήρη ακαδημαϊκά έτη από την πρώτη εγγραφή τους όλα τα δικαιώματα και τις παροχές που
προβλέπονται για τους φοιτητές του δεύτερου κύκλου
σπουδών, όπως ορίζονται στο Πανεπιστήμιο Θεσσαλίας. Επιπλέον, μέχρι πέντε έτη μετά την ολοκλήρωση
της διδακτορικής διατριβής, οι διδάκτορες διατηρούν
δικαιώματα πρόσβασης, δανεισμού και χρήσης των
ηλεκτρονικών υπηρεσιών των πανεπιστημιακών βιβλιοθηκών.
Οι υποψήφιοι/φιες διδάκτορες δύνανται να συμμετέχουν σε ερευνητικά έργα/προγράμματα του Τμήματος
και να λαμβάνουν υποτροφίες στο πλαίσιο συγχρηματοδοτούμενων, αυτοχρηματοδοτούμενων ή λοιπών έρ-
γων/προγραμμάτων για την οικονομική ενίσχυση της
διδακτορικής έρευνάς τους.
5.3. ΥΠΟΧΡΕΩΣΕΙΣ ΥΠΟΨΗΦΙΩΝ ΔΙΔΑΚΤΟΡΩΝ
Οι υποψήφιοι/φιες διδάκτορες ετησίως υποβάλλουν
εγγράφως αναλυτικό υπόμνημα, το οποίο παρουσιάζεται προφορικά ενώπιον της τριμελούς συμβουλευτικής
επιτροπής (με δυνατότητα τηλεδιάσκεψης για τους μη
έχοντες φυσική παρουσία στο Τμήμα), σχετικά με την
πρόοδο της διδακτορικής διατριβής. Σχόλια επί του υπομνήματος από την τριμελή συμβουλευτική επιτροπή πε-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 172/15.01.2024
ριλαμβάνονται στις ετήσιες εκθέσεις προόδου, οι οποίες
παρουσιάζονται στη Συνέλευση του Τμήματος, αφού
λάβει γνώση και προσυπογράψει ο/η υποψήφιος/φια.
Το υπόμνημα και οι εκθέσεις προόδου καταχωρούνται
στον ατομικό φάκελο του/της υποψήφιου/φιας διδάκτορα. Η παράλειψη υποβολής έκθεσης προόδου αποτελεί
υπαιτιότητα του/της επιβλέποντος/πουσας και όχι του/
της υποψήφιου/φιας διδάκτορα και δεν αποτελεί λόγο
διακοπής των διδακτορικών σπουδών.
Στις υποχρεώσεις των υποψηφίων διδακτόρων περιλαμβάνεται η πραγματοποίηση μίας δημοσίευσης σε
έγκριτο περιοδικό (που περιλαμβάνεται στο κατάλογο
Web of Science) πριν από την υποστήριξη της διατριβής
τους. Ως φορέας προέλευσης της δημοσίευσης πρέπει να
αναφέρεται και το Τμήμα Κτηνιατρικής και το όνομα του/
της υποψήφιου/φιας διδάκτορα πρέπει να είναι πρώτο
στη σειρά των συγγραφέων. Η δημοσίευση πρέπει να
προέρχεται από και να αφορά στο αντικείμενο της διδακτορικής διατριβής.
5.4. ΑΙΤΙΑ ΚΑΙ ΔΙΑΔΙΚΑΣΙΕΣ ΔΙΑΓΡΑΦΗΣ ΥΠΟΨΗΦΙΩΝ
ΔΙΔΑΚΤΟΡΩΝ
Διαγραφή υποψήφιου/φιας διδάκτορα γίνεται ύστερα
από παραίτησή του/της, η οποία γίνεται αυτοπροσώπως
στις υπηρεσίες του Τμήματος ή με διαβίβαση εγγράφου
με γνήσιο της υπογραφής επικυρωμένο από αρμόδια
αρχή. Διαγραφή λόγω κακής επίδοσης είναι δυνατή, εφόσον αυτή τεκμηριώνεται επί δύο συνεχόμενα έτη στις
εκθέσεις προόδου με ομόφωνη γνώμη της τριμελούς
συμβουλευτικής επιτροπής, έχει δε οπωσδήποτε λάβει
γνώση αυτών ο/η υποψήφιος/φια διδάκτορας. Η διαγραφή υποψήφιου/φιας διδάκτορα αποφασίζεται από
τη Συνέλευση του Τμήματος.
6. ΣΥΓΓΡΑΦΗ, ΥΠΟΣΤΗΡΙΞΗ ΚΑΙ ΑΞΙΟΛΟΓΗΣΗ ΤΗΣ
ΔΙΔΑΚΤΟΡΙΚΗΣ ΔΙΑΤΡΙΒΗΣ
Μετά την ολοκλήρωση της συγγραφής της διδακτορικής διατριβής και την υποβολή της τελικής έκθεσης
προόδου, η τριμελής συμβουλευτική επιτροπή δέχεται ή
απορρίπτει αίτηση του/της υποψήφιου/φιας διδάκτορα
για τη δημόσια υποστήριξη και την αξιολόγησή της. Η
πραγματοποίηση τουλάχιστον μίας δημοσίευσης που
να προέρχεται από το περιεχόμενο και να αφορά στο
αντικείμενο της διδακτορικής διατριβής, σε έγκριτο
περιοδικό (που περιλαμβάνεται στο κατάλογο Web of
Science), με φορέα προέλευσης της δημοσίευσης το
Τμήμα Κτηνιατρικής και το όνομα του/της υποψήφιου/
φιας διδάκτορα πρώτο στη σειρά των συγγραφέων, είναι απαραίτητη για τη θετική απόφαση της τριμελούς
συμβουλευτικής επιτροπής και τελικά για τον ορισμό
της εξεταστικής επιτροπής της διατριβής.
Μαζί με το αντίγραφο της διατριβής, κάθε υποψήφιος/φια διδάκτορας καταθέτει υπεύθυνη δήλωση του
ν. 1599/1986, με την οποία δηλώνει ότι είναι ο/η συγγραφέας της διατριβής και ότι έχει αναφέρει τους συγγραφείς
κάθε πηγής ή ιδέας που δεν είναι δική του/της και ότι
αναλαμβάνει την ευθύνη για κάθε συνέπεια, εφόσον αποδειχθεί λογοκλοπή σε μέρος ή το σύνολο της διατριβής.
Τα μέλη της τριμελούς συμβουλευτικής επιτροπής
χρησιμοποιούν υποχρεωτικά κάθε λογισμικό ή ηλεκτρονικό πληροφοριακό σύστημα αποφυγής της λογο-
κλοπής, που προσφέρεται στα μέλη του Πανεπιστημίου
από τη Βιβλιοθήκη και Κέντρο Πληροφόρησης του Ιδρύματος, καθώς και κάθε άλλο πρόσφορο μέσο για την
διερεύνηση ενδεχόμενης λογοκλοπής. Πριν την οριστική
κατάθεση της διατριβής, υποβάλλουν σχετική έκθεση
ελέγχου, στην οποία επισυνάπτονται τα αποτελέσματα
από τη χρήση του παραπάνω λογισμικού ή πληροφοριακού συστήματος.
Εάν η τριμελής συμβουλευτική επιτροπή αποδεχθεί
την αίτηση του υποψηφίου, συντάσσει αναλυτική τελική
εισηγητική έκθεση προς τη Συνέλευση του Τμήματος,
όπου επίσης προτείνεται ο ορισμός επταμελούς εξεταστικής επιτροπής για την κρίση της διδακτορικής δια-
τριβής. Κατά τον ορισμό της εξεταστικής επιτροπής οριστικοποιείται, με βάση σχετική εισήγηση της τριμελούς
συμβουλευτικής επιτροπής, ο τίτλος της διδακτορικής
διατριβής. Το θέμα του ορισμού εξεταστικής επιτροπής
εισάγεται, με ευθύνη του Προέδρου του Τμήματος, στη
Συνέλευση εντός το πολύ 30 ημερών από την υποβολή
του σχετικού αιτήματος. Εάν δεν εισαχθεί εντός του συγκεκριμένου χρονικού διαστήματος, το ζήτημα μπορεί
να παραπεμφθεί στον Κοσμήτορα, ο οποίος ορίζει επταμελή εξεταστική επιτροπή με βάση σχετική εισήγηση της
τριμελούς συμβουλευτικής επιτροπής.
Στην επταμελή εξεταστική επιτροπή μετέχουν:
(α) τα μέλη της τριμελούς συμβουλευτικής επιτροπής
και
(β) τέσσερα επιπλέον μέλη, που πρέπει να πληρούν τα
από τη νομοθεσία οριζόμενα κριτήρια.
Κατ’ ελάχιστον τέσσερα (4) από τα επτά (7) μέλη της
εξεταστικής επιτροπής είναι μέλη Διδακτικού Ερευνητικού Προσωπικού που ανήκουν στο Α.Ε.Ι. στο οποίο
εκπονείται η διδακτορική διατριβή.
Εάν δεν κατατεθεί εισήγηση της τριμελούς συμβουλευτικής επιτροπής προς τη Συνέλευση του Τμήματος ή εάν
αυτή είναι αρνητική, η διαδικασία μπορεί να συνεχιστεί
κατόπιν αιτήματος του/της υποψήφιου/φιας με αιτιολογημένο υπόμνημα προς τη Συνέλευση του Τμήματος.
Η επταμελής εξεταστική επιτροπή συγκαλείται και
συντονίζεται από τον/την επιβλέποντα/πουσα της διατριβής.
Τα μέλη της εξεταστικής επιτροπής οφείλουν να υποβάλλουν σχόλια επί της διδακτορικής διατριβής εντός 45
ημερών από τη διαβίβαση της διδακτορικής διατριβής.
Η εξέταση της διατριβής γίνεται το πολύ εντός τριών
μηνών από την ημερομηνία ορισμού της επταμελούς
εξεταστικής επιτροπής από τη Συνέλευση του Τμήματος
και τη διαβίβαση της διατριβής στα μέλη της εξεταστικής
επιτροπής, η οποία πραγματοποιείται με ευθύνη του/της
επιβλέποντος/πουσας. Εάν ο/η επιβλέπων/πουσα δεν
συγκαλεί την εξεταστική επιτροπή εντός της παραπάνω
προθεσμίας, ο/η προς εξέταση υποψήφιος/φια διδάκτορας, με αίτησή του/της, μπορεί να ζητήσει από τον Πρό-
εδρο του Τμήματος να τη συγκαλέσει εκείνος (δηλαδή
ο Πρόεδρος). Σε αυτήν την περίπτωση, ο Πρόεδρος του
Τμήματος συντονίζει τη συνεδρίαση.
Η διαδικασία της δημόσιας υποστήριξης πραγματοποιείται σε χώρους του Πανεπιστημίου Θεσσαλίας και
προϋποθέτει τη φυσική παρουσία τουλάχιστον τεσσάΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 172/15.01.2024
ρων μελών της εξεταστικής επιτροπής, ενώ τα λοιπά
μέλη αυτής μπορούν να συμμετέχουν μέσω τηλεδιάσκεψης. Αρχικά, ο/η υποψήφιος/φια διδάκτορας πα-
ρουσιάζει τα ευρήματα της διατριβής και ακολουθούν
οι ερωτήσεις των μελών της εξεταστικής επιτροπής. Η
όλη διαδικασία ολοκληρώνεται σε 90 λεπτά το μέγιστο.
Κατά τη δημόσια υποστήριξη και σε περίπτωση που ο/η
επιβλέπων/πουσα διαπιστώσει παραβίαση του Κανονισμού Ακαδημαϊκής Δεοντολογίας του Ιδρύματος και
κατόπιν σύμφωνης γνώμης των δύο άλλων μελών της
τριμελούς συμβουλευτικής επιτροπής, έχει το δικαίωμα να ζητήσει αναβολή και επανάληψη της διαδικασίας
εντός εύλογου διαστήματος, και πάντως όχι πέραν των
30 εργασίμων ημερών, και με την προϋπόθεση ότι θα
καταθέσει σχετική αίτηση στη Συνέλευση του Τμήματος,
στην οποία αίτηση θα τεκμηριώνει την άποψή του με
βάση τον Κανονισμό Ακαδημαϊκής Δεοντολογίας του
Ιδρύματος αναφέροντας ρητά ποια άρθρα του Κανονισμού παραβιάστηκαν.
Στη συνέχεια, η εξεταστική επιτροπή συνεδριάζει χωρίς
την παρουσία τρίτων. Η εξεταστική επιτροπή κρίνει τη
διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην επιστήμη. Με
βάση αυτά τα κριτήρια εγκρίνει ή απορρίπτει τη διατριβή,
με πλειοψηφία τουλάχιστον πέντε μελών αυτής. Τέλος,
απονέμει βαθμό στην κλίμακα «Άριστα», «Λίαν καλώς»
ή «Καλώς», λαμβάνοντας υπόψη τα ανωτέρω κριτήρια.
Μετά την επιτυχή εξέταση της διδακτορικής διατριβής, με ευθύνη του/της διδάκτορα, διαβιβάζονται στη
Γραμματεία του Τμήματος αντίγραφα της διατριβής
για τη βιβλιοθήκη του Πανεπιστημίου. Η εγκεκριμένη
διδακτορική διατριβή, μετά τις τυχόν διορθώσεις που
θα έχει προτείνει η επταμελής εξεταστική επιτροπή,
κατατίθεται στη βιβλιοθήκη σε δύο αντίτυπα, ένα (1)
βιβλιοδετημένο έντυπο και ένα (1) σε ηλεκτρονική
μορφή. Σε περίπτωση που η διδακτορική διατριβή
υπερβαίνει τις 400 σελίδες πρέπει να κατατίθεται σε
δύο τόμους.
Με ευθύνη του διδάκτορα υποβάλλεται ηλεκτρονικά
αντίγραφο της διατριβής στο Εθνικό Κέντρο Τεκμηρίωσης.
7. ΑΠΟΝΟΜΗ ΤΟΥ ΔΙΔΑΚΤΟΡΙΚΟΥ ΤΙΤΛΟΥ
Η καθομολόγηση των νέων διδακτόρων γίνεται σε ειδική προς τούτο συνεδρίαση της Συνέλευσης του Τμήματος.
8. ΜΕΤΑΒΑΤΙΚΕΣ ΔΙΑΤΑΞΕΙΣ
Οι διατάξεις για την ανώτατη διάρκεια σπουδών (εδάφιο 5.1) ισχύουν μόνον για υποψήφιους/φιες διδάκτο-
ρες που θα εγγραφούν μετά την έγκριση του παρόντος
κανονισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 2 Ιανουαρίου 2024
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 172/15.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200172.pdf | Tokens: 29290]